JOOSTE Franz - Stamouers.com
Written by AM van Rensburg. Posted in H - J
Franz JOOSTE Hy ariveer by die Kaap 1693 as 'n soldaat van Lippstadt, Duitsland. Hy was 'n veewagter 1693 -1696. In 1696 word hy 'n boerekneg. Hy word 'n burgher in 1697. Hy trou in 1706 met Maria MOUTON. Sy was gebore c 1690 in Middelburg, Zeeland, die vyfde kind van Jacques Mouton en Maria de Villiers. Maria de Villiers het gesterwe en Jacques trou 8 Oktober 1700 met Francina Bevernagie. Maria Mouton het dus haar tuisland verloor, asook haar moeder. 'n Mens wonder watter verhouding sy met haar familie gehad het, want sy het later 'n bose daad gepleeg.
Hy kry toestemming in 1706 om die plaas Bartolomeusklip in Agter-Groenveld aan te lê. Maar hy kry die erfbrief eers 28 Augustus 1714, agt maande na sy dood. Hulle het ook 'n plaas gehad in die vier-en-twintig riviere.
b1 Jacob gedoop 9 Maart 1710, X 11 Okt 1739 Magdalena Raats
b2 Francois gedoop 2 Nov 1712, hy was ongetroud.
Volgens Maria het Jooste haar sleg behandel, sy het geen nuwe klere gekry vam hom gekry nie. Jooste is vermoor op 3 Januarie 1714 deur sy vrou Maria Mouton en twee slawe, Titus van Bengale en Fortuin van Angola. Maria het vir drie jare 'n seksuele verhouding met die slaaf Titus gehad, voordat haar man vermoor was. Die lyk van Jooste was in 'n ystervarkgat gestop. Die twee slawe se vonnise was dat 'n stok op hulle agterend op gedruk was en dan so op die paal sit. Nadat hulle gesterwe het was hulle in stukke gesny, as 'n waarskuwing vir andere. Maria was aan 'n paal vas gemaak en verwurg.
JG le Roux en WG le Roux Agter-Groenberg Ons Drakensteinse Erfgronde
The Quest to Connect with Europe